पुणे: न्यूजीलैंड क्रिकेट टीम के कप्तान केन विलियमसन ने पुणे वनडे में अपनी टीम की हार के बाद कहा है कि भारतीय बॉलर्स ने हमारे लिए रन बनाना मुश्किल कर दिया. टीम की छह विकेट से हुई हार के बाद उन्‍होंने कहा कि भारतीय गेंदबाजों ने शानदार प्रदर्शन किया, इसलिए मेजबान टीम को जीत हासिल हुई.कीवी टीम के कप्‍तान ने कहा, "भारतीय गेंदबाजों के सामने रन बनाने में हमें एड़ी-चोटी का जोर लगाना पड़ा. उन्‍होंने स्‍वीकार किया कि दूसरे वनडे में न्‍यूजीलैंड टीम का प्रदर्शन खराब रहा.हमने इस हार से सबक सीखा है. भारत की तरफ से शुरुआत में गेंदबाजी करने वाले गेंदबाज बेहतरीन रहे.